ΑΠΟΦΑΣΗ ΤΗΣ ΕΠΟΠΤΕΥΟΥΣΑΣ ΑΡΧΗΣ ΤΗΣ ΕΖΕΣ αριθ. 167/98/COL της 8ης Ιουλίου 1998 για παρέκκλιση από το παράρτημα ΙΙΙ της πράξης που αναφέρεται στο σημείο 24α του παραρτήματος ΧΙΙΙ της συμφωνίας για τον ΕΟΧ

Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,

Έχοντας υπόψη:

τη συμφωνία για τον Ευρωπαϊκό Οικονομικό Χώρο,

την πράξη που αναφέρεται στο σημείο 24α του παραρτήματος ΧΙΙΙ της συμφωνίας για τον ΕΟΧ,

Οδηγία 91/439/ΕΟΚ του Συμβουλίου, της 29ης Ιουλίου 1991, σχετικά με τις άδειες οδήγησης,

όπως τροποποιήθηκε και προσαρμόστηκε με το πρωτόκολλο αριθ. 1 της συμφωνίας αυτής και ειδικά με το άρθρο 7,

Εκτιμώντας:

ότι το άρθρο 7 παράγραφος 3 της πράξης, όπως τροποποιήθηκε, ορίζει ότι τα κράτη της ΕΖΕΣ που έχουν υπογράψει τη συμφωνία για τον ΕΟΧ μπορούν, σε συμφωνία με την Εποπτεύουσα Αρχή, να εξαιρεθούν των διατάξεων του παραρτήματος ΙΙΙ της πράξης που αφορά τις ελάχιστες απαιτήσεις σωματικής και πνευματικής ικανότητας για την οδήγηση ηλεκτροκίνητων οχημάτων 7

ότι τέτοιες εξαιρέσεις πρέπει να είναι συμβατές με την ανάπτυξη της ιατρικής επιστήμης και τις αρχές που προβλέπονται στο παράρτημα ΙΙΙ 7

ότι το παράρτημα ΙΙΙ σημείο 6.3 ορίζει ότι αυτοί που ζητούν μία άδεια οδήγησης ή την ανανέωση μιας άδειας οδήγησης πρέπει να έχουν οξύτητα όρασης, με τη χρησιμοποίηση διορθωτικών φακών εν ανάγκη, τουλάχιστον 0,8 % στο καλύτερο μάτι και τουλάχιστον 0,5 % στο χειρότερο μάτι 7

ότι, εάν χρησιμοποιούνται διορθωτικοί φακοί για να επιτευχθούν οι τιμές 0,8 % και 0,5 %, η αδιόρθωτη οξύτητα σε κάθε μάτι πρέπει να φθάνει το 0,05 %, ή διαφορετικά η ελάχιστη οξύτητα (0,8 και 0,5 %) πρέπει να επιτευχθεί με τη χρησιμοποίηση διορθωτικών γυαλιών ισχύος περίπου τεσσάρων διοπτριών ή με τη βοήθεια φακών επαφής (αδιόρθωτη ορατότητα = 0,05 %) και η διόρθωση θα πρέπει να είναι υποφερτή 7

ότι το σημείο 6.3 ορίζει εξάλλου ότι δεν θα πρέπει να χορηγούνται ή να ανανεώνονται άδειες οδήγησης σε οδηγούς χωρίς αμφίοπο οπτικό πεδίο ή σε οδηγούς που υποφέρουν από διπλωπία 7

ότι, σύμφωνα με το σημείο 6.3 του παραρτήματος ΙΙΙ, η ανώτατη επιτρεπόμενη ισχύς των γυαλιών των οδηγών της ομάδας 2 ανέρχεται σε τέσσερις διοπτρίες περίπου, λόγω στρέβλωσης του οπτικού πεδίου στην περίπτωση χρησιμοποίησης ισχυρότερων γυαλιών 7

ότι, παρ' όλα αυτά, η χρησιμοποίηση σύγχρονων τεχνικών και υλικών επιτρέπει τώρα την παραγωγή γυαλιών ισχύος περίπου οκτώ διοπτριών χωρίς να προκαλούν τέτοια στρέβλωση 7

ότι για το λόγο αυτό, μετά το αίτημα ενός κράτους ΕΖΕΣ, η Εποπτεύουσα Αρχή θεωρεί ότι η ανάπτυξη της ιατρικής επιστήμης δικαιολογεί την παρέκκλιση από τη διάταξη του σημείου 6.3 του παραρτήματος ΙΙΙ της πράξης όσον αφορά τον αριθμό των διοπτριών για γυαλιά οδηγών της κατηγορίας 2 7

ότι η Επιτροπή με την απόφασή της 96/427/ΕΚ της 10ης Ιουλίου 1996 για παρέκκλιση από τις διατάξεις του παραρτήματος ΙΙΙ της οδηγίας 91/439/ΕΟΚ του Συμβουλίου, επέτρεψε την ίδια παρέκκλιση όσον αφορά τα κράτη μέλη της Ευρωπαϊκής Ένωσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

1. Τα κράτη της ΕΖΕΣ που αποτελούν συμβαλλόμενα μέρη της συμφωνίας για τον ΕΟΧ μπορούν να επιτρέπουν τη χρησιμοποίηση γυαλιών ισχύος 8 περίπου διοπτριών αντί τεσσάρων διοπτριών, όταν επιτυγχάνεται μέσω αυτών των διορθωτικών γυαλιών η ελάχιστη απαιτούμενη οξύτητα των 0,8 και 0,5 %.

2. Η παρούσα απόφαση, η οποία είναι αυθεντική στην αγγλική γλώσσα, απευθύνεται στα κράτη ΕΖΕΣ που έχουν υπογράψει τη συμφωνία για τον ΕΟΧ.

3. Η παρούσα απόφαση θα δημοσιευθεί στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 8 Ιουλίου 1998.

Για την Εποπτεύουσα Αρχή της ΕΖΕΣ

Ο Πρόεδρος

Knut ALMESTAD